KOMMISSIONENS GENNEMFØRELSESAFGØRELSE (EU) 2016/587

af 14. april 2016

om godkendelse af den teknologi, der bruges i køretøjers effektive udvendige lysfunktioner, som anvender lysemitterende dioder (LED), som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 12, stk. 4, og

ud fra følgende betragtninger:

Kommissionen har ved gennemførelsesafgørelse 2014/128/EU (3) , (EU) 2015/206 (4) og (EU) 2016/160 (5) godkendt tre ansøgninger vedrørende teknologier, der forbedrer udvendige lysfunktioners virkningsgrad. På baggrund af de erfaringer, der er gjort i forbindelse med vurderingen af disse ansøgninger samt Mazdas og Hondas ansøgninger, vurderes det, at det på tilfredsstillende og fuldgyldig vis er påvist, at effektive udvendige LED-lysfunktioner, herunder en eller flere passende kombinationer af forlygternes nærlys, fjernlys og positionslys, tågeforlygte, tågebaglygte, retningsviserblinklygter fortil og bagtil, nummerpladebelysning og baklygte, opfylder kriterierne i artikel 12 i forordning (EF) nr. 443/2009 og i gennemførelsesforordning (EU) nr. 725/2011 og giver en reduktion af CO2-emissionerne på mindst 1 g CO2/km sammenlignet med en basispakke af udvendige lysfunktioner, herunder den samme kombination lysfunktioner.

Fabrikanterne bør derfor have mulighed for at certificere CO2-besparelserne fra effektive udvendige LED-lysfunktioner, der opfylder disse kriterier. For at sikre at det kun foreslås at certificere udvendige LED-lysfunktioner, der opfylder de nævnte betingelser, skal fabrikanten sammen med ansøgningen om certificering, der indgives til typegodkendelsesmyndigheden, fremlægge en verifikationsrapport, der er udarbejdet af et uafhængigt organ, til bekræftelse heraf.

Hvis typegodkendelsesmyndigheden finder, at den pågældende LED-lysfunktion ikke opfylder betingelserne for certificering, bør ansøgningen om certificering af besparelserne afvises.

For at kunne påvise CO2-besparelserne fra udvendige LED-lysfunktioner er det nødvendigt at definere den basisteknologi, som LED-lysfunktionens virkningsgrad skal sammenholdes med. Med udgangspunkt i de gjorte erfaringer er det hensigtsmæssigt at benytte halogenlyskilder som basisteknologi.

Besparelserne fra udvendige LED-lysfunktioner kan delvis påvises ved hjælp af den test, der er omhandlet i bilag XII til Kommissionens forordning (EF) nr. 692/2008 (6) . Prøvningsmetodologien for CO2-besparelser fra udvendige LED-lysfunktioner bør således tage højde for denne delvise dækning.

For at fremme en større udbredelse af effektive udvendige LED-lysfunktioner i nye køretøjer bør fabrikanterne også have mulighed for at ansøge om certificering af CO2-besparelserne fra flere forskellige udvendige LED-lysfunktioner ved indgivelse af én enkelt ansøgning. Det er imidlertid hensigtsmæssigt at der, hvis denne mulighed benyttes, anvendes en mekanisme, der skaber incitament til kun at udbrede brugen af de udvendige LED-lysfunktioner, der har den største virkningsgrad.

Med henblik på fastsættelse af den generelle miljøinnovationskode, der skal anvendes i de relevante typegodkendelsesdokumenter i overensstemmelse med bilag I, VIII og IX til Europa-Parlamentets og Rådets direktiv 2007/46/EF (7) , bør der fastsættes en individuel kode, der skal anvendes for den innovative teknologi for udvendige LED-lysfunktioner —

VEDTAGET DENNE AFGØRELSE:

Artikel 1

Godkendelse

Den teknologi, der anvendes i Mazdas lysfunktioner med lysemitterende dioder (LED) og i Hondas lysfunktioner med lysemitterende dioder (LED), godkendes som en innovativ teknologi, jf. artikel 12 i forordning (EF) nr. 443/2009.

Artikel 2

Ansøgning om certificering af CO2-besparelser

1. Fabrikanten kan ansøge om certificering af CO2-besparelserne fra en eller flere udvendige LED-lysfunktioner beregnet til brug i køretøjer i klasse M1, der omfatter en eller en kombination af følgende LED-lys:

LED-lysfunktionen eller den kombination af LED-lysfunktioner, der udgør de effektive udvendige LED-lysfunktioner, skal som minimum give den CO2-besparelse, der er angivet i artikel 9, stk. 1, i forordning (EU) nr. 725/2011.

2. En ansøgning om certificering af besparelserne fra en eller flere effektive udvendige LED-lysfunktioner skal omfatte en uafhængig verifikationsrapport, der bekræfter, at den eller de pågældende LED-lysfunktioner opfylder betingelserne i stk. 1.

3. Typegodkendelsesmyndigheden afviser en ansøgning om certificering, hvis den finder, at den eller de pågældende udvendige LED-lysfunktioner ikke opfylder betingelserne i stk. 1.

Artikel 3

Certificering af CO2-besparelser

1. Reduktionen af CO2-emissioner ved brug af effektive udvendige LED-lysfunktioner som omhandlet i artikel 2, stk. 1, bestemmes ved brug af den metode, der er angivet i bilaget.

2. Hvis en fabrikant ansøger om certificering af CO2-besparelserne fra mere end én effektiv udvendig LED-lysfunktion som omhandlet i artikel 2, stk. 1, for mere end én køretøjstype, fastsætter typegodkendelsesmyndigheden, hvilken af de testede effektive udvendige LED-lysfunktioner, der giver de laveste CO2-besparelser, og registrerer den laveste værdi i de relevante typegodkendelsesdokumenter. Denne værdi angives i typeattesten i overensstemmelse med artikel 11, stk. 2, i gennemførelsesforordning (EU) nr. 725/2011.

Artikel 4

Miljøinnovationskode

Miljøinnovationskode »19« anføres i typegodkendelsesdokumenterne, hvor der henvises til afgørelse, jf. artikel 11, stk. 1, i gennemførelsesforordning (EU) nr. 725/2011.

Artikel 5

Ikrafttræden

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

(1) EUT L 140 af 5.6.2009, s. 1.

(2) Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).

(3) Kommissionens gennemførelsesafgørelse 2014/128/EU af 10. marts 2014 om godkendelse af LED-nærlysmodulet »E-Light« som en innovativ teknologi til nedbringelse af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT L 70 af 11.3.2014, s. 30).

(4) Kommissionens gennemførelsesafgørelse (EU) 2015/206 af 9. februar 2015 om godkendelse af Daimler AG's effektive udvendige lysfunktioner, som anvender lysemitterende dioder (LED), som en innovativ teknologi til reduktion af CO2-emissioner fra nye personbiler i henhold til Europa-Parlamentets og Rådets forordning (EF) nr. 443/2009 (EUT L 33 af 10.2.2015, s. 52).

(5) Kommissionens gennemførelsesafgørelse (EU) 2016/160 af 5. februar 2016 om godkendelse af Toyota Motor Europe's effektive udvendige lysfunktioner, som anvender lysemitterende dioder (LED), som en innovativ teknologi til reduktion af CO2-emissioner fra nye personbiler i henhold til Europa-Parlamentets og Rådets forordning (EF) nr. 443/2009 (EUT L 31 af 6.2.2016, s. 70).

(6) Kommissionens forordning (EF) nr. 692/2008 af 18. juli 2008 om gennemførelse og ændring af Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer (EUT L 199 af 28.7.2008, s. 1).

(7) Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv) (EUT L 263 af 9.10.2007, s. 1).

BILAG

METODE TIL BESTEMMELSE AF CO2-BESPARELSERNE VED KØRETØJERS EFFEKTIVE UDVENDIGE LYSFUNKTIONER, SOM ANVENDER LYSEMITTERENDE DIODER (LED)

1. INDLEDNING

For at bestemme de CO2-besparelser, som kan tilskrives en pakke effektive udvendige LED-lysfunktioner, der består af en passende kombination af køretøjslys som omhandlet i artikel 2, til brug i køretøjer i klasse M1, er det nødvendigt at specificere følgende:

1) Prøvningsbetingelser

2) Prøvningsudstyr

3) Fastslåelse af effektbesparelsen

4) Beregning af CO2-besparelserne

5) Beregning af den statistiske fejl

2. SYMBOLER, PARAMETRE OG ENHEDER

Latinske symboler

— CO2-besparelser (g CO2/km) CO2 — Kuldioxid CF — Omregningsfaktor (l/100 km) — (g CO2/km) (g CO2/l), der er anført i tabel 3 m — Det antal effektive udvendige LED-lysfunktioner, som pakken består af n — Antal målinger foretaget på prøven P — Køretøjslysets strømforbrug (W) — Standardafvigelse af LED-lysets strømforbrug (W) — Standardafvigelse af LED-lysets middelstrømforbrug (W) — Standardafvigelse af den samlede CO2-besparelse (g CO2/km) UF — Brugsfaktoren [-] som defineret i tabel 4 v — Gennemsnitlig kørehastighed for NEDC (New European Drive Cycle) [km/h] VPe — Faktisk effektforbrug [l/kWh] som defineret i tabel 2 — Den beregnede CO2-besparelses følsomhed i relation til LED-lysets strømforbrug

Græske symboler

Δ — Forskel ηA — Generatorens virkningsgrad [%]

Nedre indeks

Indeks i) vedrører køretøjslyset

Indeks j) vedrører måling af prøven

EI — Miljøinnovativ RW — Faktiske brugsforhold TA — Typegodkendelsesforhold B — Referenceværdi

3. PRØVNINGSBETINGELSER

Prøvningsbetingelserne skal opfylde kravene i FN/ECE-regulativ 112 (1) om ensartede forskrifter for godkendelse af køretøjsforlygter, der afgiver asymmetrisk nærlys og/eller fjernlys og er udstyret med glødelamper og/eller LED-moduler. Vedrørende bestemmelse af strømforbruget henvises der til punkt 6.1.4. i FN/ECE-regulativ nr. 112 samt punkt 3.2.1. og 3.2.2. i bilag 10 til samme regulativ.

4. PRØVNINGSUDSTYR

Følgende udstyr benyttes, jf. figur 1:

— En strømforsyningsenhed (dvs. en variabel strømforsyning)

— To digitale multimetre, et til måling af jævnstrøm og et til måling af jævnstrømsspænding. Figuren viser, hvordan prøveopstillingen kan se ud, hvis jævnstrømsspændingsmeteret er integreret i strømforsyningsenheden.

5. MÅLINGER OG BESTEMMELSE AF EFFEKTBESPARELSEN

For hver effektiv udvendig LED-lysfunktion i pakken udføres målingen af strømmen som vist i figur 1 ved en spænding på 13,2 V. LED-moduler, der drives af et elektronisk styringsanlæg for lyskilder, skal måles som specificeret af ansøgeren.

Fabrikanten kan anmode om, at foretages andre målinger af strømmen ved yderligere spændinger. I så fald skal fabrikanten forelægge typegodkendelsesmyndigheden verificeret dokumentation af nødvendigheden af at foretage disse andre målinger. Målinger af strømmen ved hver af disse yderligere spændinger foretages mindst fem (5) gange i træk. Den nøjagtige installerede spænding og den målte strøm angives med 4 decimaler.

Strømforbruget fastslås ved at multiplicere den installerede spænding med den målte strøm. Gennemsnittet af strømforbruget for hver effektiv udvendig LED-lysfunktion ( ) skal beregnes. Hver værdi angives med 4 decimaler. Hvis en stepmotor eller en elektronisk motorcontroller anvendes til at levere elektricitet til LED-lysene, medtages den elektriske last for denne komponent ikke i målingen.

Strømbesparelserne for hver effektiv udvendig LED-lysfunktion (ΔPi) beregnes ved hjælp af følgende formel:

Formel 1

hvor strømforbruget for basislysfunktionen er defineret i tabel 1.

Tabel 1

Effektforbrug for forskellige basislysfunktioner

Køretøjslys Samlet elektrisk effekt (PB) (W) Nærlys 137 Fjernlys 150 Positionslys 12 Nummerpladelys 12 Tågeforlygte 124 Tågebaglygte 26 Retningsviserblinklygte fortil 13 Retningsviserblinklygte bagtil 13 Baklygte 52

6. BEREGNING AF CO2-BESPARELSERNE

Den samlede CO2-besparelse for lyspakken beregnes ved brug af formel 2.

Formel 2

hvor

v : Gennemsnitlig kørehastighed for NEDC (km/h), som er 33,58 km/h ηA : Generatorens virkningsgrad (%), som er 67 %. VPe : Faktisk effektforbrug (l/kWh) som defineret i tabel 2 Tabel 2 Faktisk effektforbrug Motortype Faktisk effektforbrug (VPe) (l/kWh) Benzin 0,264 Benzinmotor med turbolader 0,280 Diesel 0,220 CF : Omregningsfaktor (l/100 km) — (g CO2/km) (g CO2/l), der er anført i tabel 3 Tabel 3 Brændstofomregningsfaktor Brændstoftype Omregningsfaktor (l/100 km) — (g CO2/km) (CF) (g CO2/l) Benzin 2 330 Diesel 2 640 UF : Brugsfaktoren for køretøjslyset (–) som defineret i tabel 4 Tabel 4 Brugsfaktor for forskellige køretøjslys Køretøjslys Brugsfaktor (UF) (–) Nærlys 0,33 Fjernlys 0,03 Positionslys 0,36 Nummerpladelys 0,36 Tågeforlygte 0,01 Tågebaglygte 0,01 Retningsviserblinklygte fortil 0,15 Retningsviserblinklygte bagtil 0,15 Baklygte 0,01

7. BEREGNING AF DEN STATISTISKE FEJL

De statistiske fejl i resultaterne af prøvningsmetoden som følge af målingerne skal kvantificeres. For hvert effektiv udvendig LED-lysfunktion beregnes standardafvigelsen ifølge formel 3:

Formel 3

hvor:

n : Antal målinger foretaget på prøven, som er mindst fem

Standardafvigelsen af strømforbruget for hver effektiv udvendig LED-lysfunktion ( ) medfører en fejl i CO2-besparelserne ( ). Denne fejl beregnes ved brug af formel 4:

Formel 4

8. STATISTISK SIGNIFIKANS

Det skal for hver type, variant og version af et køretøj udstyret med en kombination af effektive udvendige LED-lysfunktioner påvises, at fejlen i CO2-besparelserne beregnet ved brug af formel 4 ikke er større end forskellen mellem de samlede CO2-besparelser og den minimumstærskel for besparelser, der er angivet i artikel 9, stk. 1, i gennemførelsesforordning (EU) nr. 725/2011 (se formel 5).

Formel 5

hvor:

MT : Minimumstærskel (g CO2/km), som er 1 g CO2/km

Ligger de samlede CO2-besparelser for pakken af effektive udvendige LED-lysfunktioner, der fremgår af beregningen ved brug af formel 5, under den tærskelværdi, der er angivet i artikel 9, stk. 1, i gennemførelsesforordning (EU) nr. 725/2011, finder artikel 11, stk. 2, andet afsnit, i samme forordning anvendelse.

(1) E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9. januar 2013.